Натальля Падольская - Вікіпэдыя

# Натальля Падольская

### Зьвесткі зь Вікіпэдыі — вольнай энцыкляпэдыі.

Падо́льская, Ната́льля (нарадзілася 20 траўня 1982) — беларуская сьпявачка, што прадстаўляла Расею на песенным конкурсе «Эўрабачаньне» 21 траўня 2005 году ў Кіеве, дзе заняла 15-е месца.

## [рэдагаваць] Раньнія гады

Натальля разам са сваёй сястрой-блізьнёй Юліяй нарадзілася 20 траўня 1982 года ў Магілёве. Зь дзевяцігадовага ўзроста пачала навучацца сьпевам у калектыве Студыя "W" Магілёўскага ліцэя музыкі і харэаграфіі. Паралельна з тым займалася ў музычнай школе па клясе фартэпіяна. У складзе Студыі "W" выступала ў Бэльгіі, Нямеччыне і Польшчы, станавілася лаўрэатам конкурсаў «Зорная ростань» (Беларусь), «Магутны Божа» (Беларусь) і «Goldenfest» (Польшча).

З 1999 па 2004 год была студэнткай Беларускага Інстытута Правазнаўства, які скончыла з чырвоным дыпломам. Адначасова працягвала набываць сцэнічны досьвед і пашыраць свой рэпертуар сольнай выканаўцы. Натальля рэгулярна прымала ўдзел у музычных імпрэзах на радыё і тэлебачаньні, і двойчы - у 2002 і 2003 гадах - яна станавілася фіналісткай беларускага нацыянальнага тэлефэстывалю «На скрыжаваньнях Эўропы».

У 2002 годзе, по прапанове прадусара, рэжысэра і аўтара песень Ігара Камінскага, паступіла на дзённае аддзяленьне вакалу Маскоўскага Інстытута Сучаснага Мастацтва і пераехала ў Маскву.

Вядомасьць прыйшла да Натальлі ў 2002 пасьля яе выступу на фэстывалі «Славянскі Базар» у Віцебску, дзе яна атрымала трэцюю прэмію. Увосень таго жа году ў Празе 16 сябраў міжнароднага журы фэстывалю лаўрэатаў нацыянальных конкурсаў FIDOF (міжнароднае задзіночаньне арганізатараў музычных фэстываляў) UNIVERSETALENT Prague 2002 вельмі высока адзначылі яе выступ: Натальля Падольская перамагла ў катэгорыях «Лепшая песьня» і «Лепшы выканаўца».

## [рэдагаваць] Сольная кар'ера

### [рэдагаваць] 2003

На пачатку 2003 году Майкл Джэй і Раян Лобшэр адмыслова для Натальлі напісалі песьню Unstoppable і прапанавалі сьпявачке выступіць зь ёй на Эўрабачаньні-2004 ад Вялікабрытаніі. Аднак Падольская настойвала на тым, што на конкурсе песьні Эўрабачаньне будзе прадстаўляць толькі сваю родную Беларусь. Пры галасаваньні Натальля зь сямікратнай перавагай абыйшла астатніх прэтэндэнтаў, але ў рэзультаце фальсыфікацыі рэзультатаў галасаваньня тэлегледачоў на конкурс быў накіраваны дуэт Аляксандра і Канстанцін.

#### [рэдагаваць] Іск аб фальсыфікацыі

На паседжаньні суда Ленінскага раёну Магілёва, якое адбылося ў красавіку 2004 году, быў разгледзены іск бацькі Натальлі Падольскай да РГА "Белтэлеком" і беларуска-ізраільскага СП ЗАТ "ТэлеколІнфа", дзе было афіцыйна заяўлена, што менавіта 14 тысяч 506 галасоў за Натальлю Падольскую і ёсць рэальны рэзультат галасаваньня. Прадстаўнікі "ТэлеколІнфа" юрыдычна прызналі, что па выніках галасаваньня 31 студзеня 2004 году яны перадалі Белтэлерадыёкампаніі тыя ж лічбы, што былі апублікаваны і на сайце "Белтэлекома". Пытаньне аб тым, хто быў аўтарам фальсыфікацыі, застаецца адкрытым.

### [рэдагаваць] 2004

У 2004 годзе Натальля Падольская прайшла праслухоўваньні і стала ўдзельніцай расейскай «Фабрыкі зорак», дзе яе сустрэў Віктар Дробыш, вядомы прадусар і аўтар песень. Зь яго дапамогай Натальля запісала свой першы альбом Поздно (Позна), які выйшаў у сьнежні 2004 году. Гэты дэбютны альбом быў вельмі пасьпяховым. На плытцы запісана 13 песень аўтарства лепшых расейскіх кампазытараў. Паказальным таксама зьяўляецца тое, што ў альбом увайшла беларуская народная песьня "Рэчанька".

### [рэдагаваць] 2005

Адрынутая беларусамі Натальля вырашыла патрапіць на Эўрабачаньне як прадстаўніца Расеі. У лютым 2005 году на расейскім нацыянальным адборачным конкурсе расейскія тэлегледачы абралі пераможцай менавіта яе зь песьняй Nobody Hurt No One.

## [рэдагаваць] Зьнешнія спасылкі

- Старонка, прысьвечаная Натальлі Падольскай

Атрымана з «http://be.wikipedia.org../../../%D0%BD/%D0%B0/%D1%82/%D0%9D%D0%B0%D1%82%D0%B0%D0%BB%D1%8C%D0%BB%D1%8F_%D0%9F%D0%B0%D0%B4%D0%BE%D0%BB%D1%8C%D1%81%D0%BA%D0%B0%D1%8F_f23b.html»

Катэгорыі: Беларускія сьпевакі і сьпявачкі | Удзельнікі Эўрабачаньня

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- English
- Suomi
- Svenska